KARANSÉN 7
I yé silanna wati dôlu rɔ ni i kélén tola ?
Dénkɛɛ fitini nin mafɛnɛ foto kan. A silanni kamasɔrɔn a kélén lé, i yé wô lakɔrɔsila ? Kô suu wô bara ilé fanan masɔrɔn ? — Kô suu wô yé mɔɔ bɛɛ masɔrɔnna. Kitabu yé Yahuwa diɲɔn dôlu la kô fɔla, mɛnlu silanna wati dôlu la kamasɔrɔn élu kélén tola. Mɔɔ wôlu kélén tɔɔ tɛrɛ kô Éli. An ɲé dô la anna lɔnniya kan ka bɛn ala kôkɛɲan ma.
Éli ka ala dunuɲan latɛ kɛ Isirayɛli djamana lé kɔnɔ. Wô kɔ, san siyaman tɛmila djani Isa yé sɔrɔn. Isirayɛli mansa Ahabe tun tɛ Alla bɛrɛ, Yahuwa, batola. Ahabe ni a muso Zɛzabɛle tun yé wuya alla, Baal, lé batola. Wô rɔ mɔɔ siyaman ka wuya alla wô bato damina Isirayɛli djamana kɔnɔ. Zɛzabɛle djuyani baa lé tɛrɛ, a tun yé afɛ ka Yahuwa batolaalu bɛɛ faa, hali Éli ! I ka a lɔn Éli ka mun kɛ ? —
Éli ka a bori ! A wala pôn wula kɔnɔ ka a dôkun fara-wô dô kɔnɔ. Ilé ɲanan a ka wô kɛ munna ? — A tun silanni lé. Kɔni Éli tun ma kan ka silan. Munna ? Kamasɔrɔn, a tun ka a lɔn kô Yahuwa tun disé a madɛmɛnna. Yahuwa tun bara a fanka yira Éli la. Lôn dô Yahuwa ka Éli la sali djabi, ka taa labɔ sankolo dɔ, ka a ladji duu ma. Wô rɔ, Yahuwa tun disé Éli madɛmɛnna kɔtunu !
Éli tun yé fara-wô kɔnɔ tuma mɛn, Yahuwa ka kuman a ɲɛ, ka a maɲinika kô : « I yé mun kɛla yan dɔ ? » Éli ka a djabi kô : « N kélén pé lé toni i batolaalu rɔ. N kélén pé lé, n dôn silanni n faa kô la. » A tɛrɛ Éli kɔnɔ kô élu tun bara Yahuwa batolaa tɔlu bɛɛ faa. Kɔni Yahuwa ka a fɔ Éli ɲɛ kô : « Ɛ-ɛn dé ! Tuɲa tɛ wô di. Mɔɔ 7 000 gbɛrɛ yé yén, mɛnlu fanan yé n batola. I djidja. Baara siyaman yé n bolo n yé afɛ i yé mɛnlu kɛ n ɲɛ ! » Ilé ɲanan, kuman wô diyala Éli ɲɛ ? —
Kô mɛn séla Éli ma, wô yé mun yirala i la ? — I kana a fɔ kô i kélén pé lé toni, i dôn kana silan. Diɲɔnlu yé i bolo, ilé ni Yahuwa diyani mɛnlu ɲɛ. Wô fanan kɔ fanka baa yé Yahuwa la, a dôn dina i madɛmɛn tuma bɛɛ la ! I bara a lɔn mɛn kɛ kô i kélén tɛ tola habadan mumɛ, i sɛwani wô rɔ ? —
MƐNLU KARAN ILA KITABU KƆNƆ
Mansalu I 19:3-18, TMN
Zaburu 145:18, TMN
Piyɛri I 5:9
min_Latn bam_Latn bam_Latn bam_Latn bam_Latn bam_Latn bam_Latn dyu_Latn kab_Latn dyu_Latn dyu_Latn